Jüri Lina

**Jüri Lina** (sündinud 13. oktoobril 1949 Tartus) on eesti kultuuritegelane, publitsist, kirjanik, muusikaprodutsent, filmirežissöör, salaseltside tegevuse uurija, ufoloog ja vandenõuteoreetik. 

Ta on kirjutanud teoseid eksistentsialistlike küsimuste, esoteerika, paranormaalsete nähtuste ja erinevate salaorganisatsioonide tegevuse kohta.

## Elukäik
Jüri Lina kirjutas 1960.–1970. aastail artikleid, arvustusi ja tõlkeid ning koostas raadiosaateid, viimastest tuntuim oli "Pobifo revüü", mille esimene saade anti Eesti Raadio vastavatud II programmis ehk Vikerraadios eetrisse 22. mail 1968.

Aastal 1967 osales Lina Tartus filmiklubi Amfo asutamise juures, olles samal aastal ühtlasi selle esimene president.

Suvel 1968 alustas koostööd helilooja Toivo Kurmetiga, kelle loomingut ta asus raadios salvestama.

Sügisel 1968 korraldas soome popansambli Ernos esinemise Estonia kontserdisaalis. 

Lina pidas loenguid tudengeile, õpilastele ja ettevõtetele ühingu Teadus ettevõtmisel. Ta asutas 1972 põrandaaluse kirjastuse Agart, andes käsikirjalises vormis välja nii omaloomingut kui ka tõlketeoseid, viimastest moodustas põhiosa kirjandus paranormaalsetel teemadel, kuid tõlgiti ka ilukirjanduslikke teoseid. 

Mais 1972 korraldas Eestis ansambli Ruja kontsertide sarja "Popsalongi" raames, kus ta ise popmuusikast ülevaateid esitas. Ürituse keelustas KGB.

Tegeles nii Tartus kui Tallinnas luulelavastuste esitamisega põrandaalustel kultuuriõhtutel.

Tegi koostööd lavastaja ja näitleja Jaan Toomingaga, kellega salvestas luulelavastuse "Virvatuled udus", mis anti eetrisse Eesti Raadios.

2. mail 1975 korraldas KGB Jüri Lina kodus läbiotsimise, lootes leida Nõukogude-vastaseid materjale, mida seal aga ei olnud. KGB tegi talle hiljem ülekuulamisel KGB-hoones Vanemuise tänaval ideoloogilise diversiooni eest karmi hoiatuse. Samal aastal sai Jüri Lina dissidentlike vaadete edastamise eest avaldamiskeelu.

Pärast konflikte KGB-ga siirdus 1979. aasta aprillis Helsingisse ja sama aasta augustis Rootsi. KGB polkovnik Valdur Timusk ähvardas teda vaimuhaiglasse paigutamisega, juhul kui ta Nõukogude Liidu territooriumilt ei lahku.

Esines hiljem eestikeelses välisraadios, sh Stockholmi eesti raadios, Washingtoni Ameerika Hääles ja Müncheni Raadio Vaba Euroopas.

Aastal 1984 algatas KGB Jüri Lina vastu tema publitsistiku tegevuse, sh raamatute "Öised päevad" ja "Sovjet hotar Sverige" põhjal kriminaalasja, riigireetmise alusel, uurimine vältas mitu aastat, kuni ta 1991 rehabiliteeriti. Kuni nõukogude korra lagunemiseni kuulus “Öised päevad” keelatud lugemisvara nimistusse, kuhu avalikustamise perioodil olid jäänud vaid üksikud raamatud.

## Looming
### Filmid

* "Sula-aasta". 1989
* Luulelavastus "Äratundmine" (Viivi Luige, Peep Ilmeti ja Ernst Enno ainetel). 1992
* "The Lightbringers: The Emissaries of Jahbulon" ("Valgusetoojad. Jahbuloni emissarid"). 2005
* "Tai reis". 2006
* "Nostalgiline Andrei Tarkovski". 2008
* "I skuggan av Hermes: kommunismens hemligheter" ("Hermese varjus. Kommunismi saladused"). 2009
* "Den omättliga Ouroboros: frimurarnas lömska taktik" ("Täitmatu Uroboros. Massoonide salakaval taktika"). 2011
* "Jõuproov. Vabamüürlaste lõksud". 2012
* "Meloodiate lummuses. Toivo Kurmeti muusikapärand". 2013
* "Jaanuse efekt. Baali orjad". 2015
* "Illusioonide labürint. Mundris mitmekülgsus". 2016
* "Võltsitud maailm". 2018
* "Praod fassaadil". 2019
* "Kaemus". 2024

### Helilavastused

* "Virvatuled udus", gruusia poeetide värsse, koos Jaan Toomingaga, luulelavastus. Tartu, 1978. 
*"Katarsis tardumuskrampides" Jüri Üdi luulest. Stockholm, 1980
*"Kuuldumus liblikaväljade puhkemisest". Stockholm, 1980
*heliajakiri "Fookus". 1980-ndad
*"Eesti muinasjutud", lastelavastus. 1992, 2006
*"Jaapani muinasjutte", lastelavastus. 1992, 2007
*Kuuldemäng "Filippo". 1992
*"Rootsi muinasjutte", lastelavastus. 1994, 2008
* "Päevaunelm", luulelavastus Shakespeare`i, ja eesti luuletajate värssidest. 1995
*India muinasjutte, lastelavastus. 2008

### Raamatud

* "Ufotutkimuksesta Neuvostoliitossa". Helsingi, 1979
* "Öised päevad". Stockholm, 1983, 2005
* "Sovjet hotar Sverige". Stockholm, 1983, täiendatud trükk 1984
* "UFO-forskning i Sovjetunionen". Stockholm, 1984
* "Kommunisternas heliga krig". Stockholm, 1986
* "Bakom Gorbatjovs kulisser". Stockholm, 1987
* "UFO-gåtan fördjupas". Stockholm, 1992
* "Under Skorpionens tecken". Stockholm, 1994, 1999, 2013, 2020
* "Mida Eesti ajakirjandus pelgab?". Stockholm, 1996
* "Skorpioni märgi all". Stockholm, 1996, 1998, täiendatud  2003, 2017
* "Mõistatuslikkuse kütkeis". Tallinn, 1996
* "Sovjetiskt inflytande i Sverige". Stockholm, 1997
* "Under the Sign of the Scorpion". Stockholm, 1998, 2002, 2014
* "ПОД ЗНАКОМ СКОРПИОНА". Stockholm, 2016
* "Filmikunsti väljenduslikkusest". Stockholm, 1998
* "Varjatud tervisevalem". Stockholm, 1999, 2009, 2011, 2015, 2016, 2021, 2023
* "Världsbyggarnas bedrägeri". Stockholm, 2001, 2007, 2017
* "Maailmaehitajate pettus". Stockholm, 2003 ja 2004, 2020, 2023
* "Architects of Deception". Stockholm, 2004
* "Zem Skorpiona Zimes". Valmiera, 2005, Riga, 2014
* Filosoofiline romaan "Eemaldumine Kartaagosse". Stockholm 2006
* "Arhitecţii înşelăciunii". Bukarest, 2014
* "Eesti-rootsi sõnaraamat" (kaasautor Maie Vinter). Stockholm, 2014
* “Sous de signe du Scorpion”. Dublin, 2016.
* “Bajo el Signo del Escorpión”. Dublin, 2016.
* "Rokiajastu resonantsid". Stockholm, 2018
* "Sovjetrepubliken absurdistan: en socialistisk katastrof i Sverige". Stockholm, 2022

### Tööd muusikaprodutsendina

On produtsendina salvestanud ja välja andnud järgmised heliteosed:

* "Rännak lauluvainule", Anne Maasik. Stockholm 1980
* Heliplaadid Toivo Kurmeti laulude ja figuratiivse instrumentaalmuusikaga ("The Borealis", 
*"Tund aega "Virmalistega"". Stockholm 2004, Stockholm 2016
*"Kaastunde dimensioonid", Stockholm 2004.
*"Visioonid", Stockholm 2006.
*"Tagasivaade. Taaskohtumine "Virmalistega"". Stockholm 2006.
*"Fragmentaarne sümfoonia", Toivo Kurmet, Stockholm 2015.
* "Muusikavooluses", Toivo Kurmeti muusikapalad ning ingliskeelsed laulud rootsi, saksa ja eesti lauljate esituses. (Stockholm, 2008)

## Viited

## Välislingid
* Jüri Lina kodulehekülg
* Jüri Lina, Labürindi lõksus, paber.ekspress.ee, 24. mai 2009 (filmist "Da Vinci kood")
* Rando Tooming, Jüri Lina: "Seni on vabamüürlased mind oma pimeda armee abil ohjeldada suutnud" Õhtuleht, 11. juuni 2011
* Andry Ervald. Kaemus: Absurdistani kuningas, Virumaa Teataja, 29. november 2006 (retsensioon raamatule "Eemaldumine Kartaagosse")